Diari Oficial de la Generalitat Valenciana


Sumari del DOGV 5937, del 21-01-2009 (2009/283)

Judici verbal 00994/2008. Notificació de la sentència a María del Carmen Martínez Aguilles.
-------------------------------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/283


Data del document
:   19-12-2008

Organisme emissor
:   Jutjat de Primera Instància Número 4 de València

Tipus de document
:   Edicte

Descriptors 

:   * sistema judicial

Judici verbal 00851/2008. Notificació de la sentència a María del Carmen Martínez Aguilles. [2009/283]  
María Teresa Esteve Ramos, secretària del Jutjat de Primera Instància número 4 de València, fa saber:  
Que en este Jutjat se seguix el procediment de judici verbal (desnonament per falta de pagament) 000704/2008, a instància d'Elvira Giménez Pérez contra María del Carmen Martínez Aguilles.  
En el judici referenciat, s'ha dictat la resolució que té el text literal següent:  
«Sentència número 000270/2008  
València, 19 de desembre de 2008   
La magistrada jutgessa Beatriz de la Rubia Comos del Jutjat de Primera Instància número 4 d'esta capital ha vist estes actuacions de judici verbal de desnonament número 000704/2008, promogudes per la procuradora Sara Gil Furió, en nom i representació d'Elvira Giménez Pérez i assistida del lletrat Francisco Javier Muñoz Romero, contra María del Carmen Martínez Aguilles, declarada en rebel·lia.  
Dispositiva  
Estimar íntegrament la demanda interposada per la procuradora Sara Gil Furió, en nom i representació d'Elvira Giménez Pérez contra María del Carmen Martínez Aguilles, i declarar resolt el contracte d'arrendament subscrit entre ambdues parts en relació amb el local/l'habitatge situat a València, carrer Ordre del Cister, número 5, porta 6, per falta de pagament de les rendes i quantitats assimilades que en esta s'indiquen, i condemnar l'arrendatària María del Carmen Martínez Aguilles a sotmetre's a l'anterior declaració i a deixar, dins del termini legal, vacu, lliure i expedit i a disposició de la part actora l'immoble ressenyat; així mateix s'estima l'acció de reclamació de rendes formulada conjuntament amb aquella i es condemna María del Carmen Martínez Aguilles que pague a l'actor la quantitat de 5.400 €, més les rendes que es produïsquen fins a l'execució de la sentència i interessos legals d'acord amb l'article 576 de la Llei d'Enjudiciament Civil amb expressa imposició a la part demandada de les costes processals.  
Notifiqueu esta resolució i feu-los saber a les parts que esta no és ferma, en ser susceptible de ser recorreguda en apel·lació. Este recurs, del qual en serà sabedora l'Audiència Provincial, s'haurà de preparar davant este Jutjat dins del termini dels cinc dies següents de la notificació d'esta resolució, i l'escrit de preparació haurà de reunir els requisits que s'assenyalen en l'article 457.2 de la Llei 1/2000, d'Enjudiciament Civil. Així mateix feu saber que de conformitat amb l'article 449.1 de la Llei d'Enjudiciament Civil no s'admetrà als demandats el recurs d'apel·lació, extraordinari per infracció processal o cassació si en preparar-los no manifesta, i ho acredita per escrit, tindre satisfetes les rendes vençudes i les que d'acord amb el contracte haja de pagar per avançades.  
Que el secretari expedisca testimoniança d'esta resolució, la qual s'unirà a les actuacions en les quals es va dictar, i porteu l'original al llibre de sentències (d'acord amb el que establix l'article 265 de la Llei Orgànica del Poder Judicial).  
Esta és la meua sentència, que jutge en primera instància, que pronuncie, mane i firme».  
I perquè valga de notificació en la forma adequada, amb prevenció dels recursos expressats en l'esmentada resolució a la part demandada que es troba en parador desconegut María del Carmen Martínez Aguilles, conforme al que establix l'article 164 de la Llei d'Enjudiciament Civil, s'expedix este edicte.  
València, 19 de desembre de 2008.- La secretària judicial: María Teresa Esteve Ramos.